  vk.com (Народное творчество Удмуртии) Анжелика Тихонова корреспондент 6+ 29-тӥ толшорысен 5-тӥ тулыспалозь Удмуртиын «Мужское певческое братство» огъяросси вожвылъяськонлэн быръён люкетъёсыз ортчозы. Со сярысь элькунысь Калык творчествоя юртлэн пресс-службаез ивортӥз. Зональной быръён люкетъёс Глазкарын, Ижкарын, Якшур-Бӧдьяын но Кизнерын ортчозы. Кылзонъёсы воргоронъёслэн но пиосъёслэн хоръёссы но ансамбльёссы, пияшъёслэн хоръёссы но ансамбльёссы пыриськозы. Устоосыз «Мужское певческое братство» IX усьтэм огъяросси конкурсэ пыриськозы. 29-тӥ толшоре ужрад Глазкарысь «Россия» лулчеберетъя центрын ортчоз. Отчы Юкаменск, Красногорск, Эгра, Глаз ёросъёсысь но Глазкарысь коллективъёс пыриськозы. 30-тӥ толшоре Кизнерысь «Зори Кизнера» культура юртын Можга, Кизнер ёросъёсысь но Ижкарысь коллективъёс кырӟалозы. 4-тӥ тулыслпалэ Ижкарысь Калык творчествоя элькун юртлэн сцена вылаз Ижкарысь, Воткаысь но Дэри ёросысь коллективъёс вожвылъяськозы. 5-тӥ тулыспалэ Якшур-Бӧдья ёросысь ивортодэтъя но лулчеберетъя центрын Якшур-Бӧдья, Сьӧлта, Вотка, Эгра ёросъёсысь но Ижкарысь коллективъёсты кылзозы. Пусъём, «Мужское певческое братство» огъяросси вожвылъяськон Удмуртиын 16-20 тулыспалэ ортчоз. Туэ со Атыкай музъемез утисьлэн нуналэзлы, Сталинград понна ожмаськонлы 80 ар тырмонлы но СССР-лэн кылдэмез дырысен 100 ар тырмонлы сӥземын луоз. Тодэ вайытом, 30-тӥ толшоре «Элькуновидение. Суперфинал» вожвылъяськон ортчоз.  Тегъёс: кырӟан Лулчеберет Удмуртия Ижкар  